A **Foto 51** é o nome informal que se lle deu a unha imaxe de difracción de raios X do ADN tomada por Raymond Gosling en maio de 1952, cando traballaba como estudante baixo a supervisión de Rosalind Franklin, no King's College de Londres no grupo de Sir John Randall. Era a 51ª foto de difracción do ADN que tomara o equipo de Franklin e Gosling. Esta foto foi unha proba fundamental para identificar a estrutura do ADN.

Maurice Wilkins mostroulle esta foto a James Watson cando Gosling volvera estar baixo a supervisión de Wilkins. Rosalind Franklin non tivo coñecemento disto. Xunto con Francis Crick, Watson usou as características da Foto 51 para desenvolver o modelo químico da molécula de ADN. En 1962, o premio Nobel de Fisioloxía e Medicina foille concedido a Watson, Crick e Wilkins. Frankling non foi premiada porque morrera 4 anos antes. Os traballos de Gosling, que si estaba vivo, tampouco foron citados polo comité do premio Nobel.

A fotografía proporcionou información clave que foi esencial para desenvolver o modelo do ADN. que levou ao desenvolvemento do modelo do ADN e confirmou a estrutura helicoidal do ADN previamente postulada, que fora presentada nunha serie de tres artigos na revista Nature en 1953. O padrón de difracción determinaba a natureza helicoidal das febras en dobre hélice antiparalelas. O exterior da cadea de ADN ten un esqueleto de moléculas de desoxirribosa e fosfato alternantes, e no interior están as bases que codifican a información xenética. Os cálculos de Watson e Crick feitos a partir da fotografía do equipo de Franklin proporcionaron os parámetros fundamentais sobre o tamaño e estrutura da hélice.

Cando os historiadores reexaminaron o período durante o cal se obtivo esta imaxe, orixinouse unha considerable controversia sobre a importancia e a contribución desta imaxe ao traballo de Watson e Crick, e sobre os métodos mediante os que obtiveron a imaxe. Franklin fora contratada independentemente de Maurice Wilkins, quen, non obstante, mostrou a Foto 51 a Watson e Crick, sen o seu coñecemento. Se Franklin tería deducido ou non cos seus propios datos a estrutura do ADN en caso de que Watson e Crick non tivesen obtido a súa imaxe, é un asunto moi debatido, que se fai máis controvertido pola negativa caricatura que se fai de Franklin nos primeiros capítulos da historia escrita por Watson *The Double Helix* sobre a investigación da estrutura do ADN. Watson admitiu a imaxe distorsionada da figura de Franklin que fixera no seu libro, facendo notar no epílogo: "Como as miñas impresións iniciais sobre [Franklin], tanto científicas coma persoais (como se indica nas primeiras páxinas deste libro) eran a miúdo erradas, quero dicir algo aquí sobre os seus logros."

Notas
-----

1. ↑  "Due credit". *Nature* **496**: 270. 18 April 2013. doi:10.1038/496270a.
2. ↑  "DNA: the King's story".
3. ↑  "Secret of Photo 51. Nova". PBS.
4. ↑  *The gene: a historical perspective*. Greenwood Publishing Group. 2007. p. 85.
5. ↑  Krock, Lexi (22 April 2003). "Anatomy of Photo 51". *NOVA online*. PBS.
6. 1 2 3  Watson, James D.; Crick, Francis (1953). "A Structure for Deoxyribose Nucleic Acid" (PDF). *Nature* **171** (4356): 737–738. PMID 13054692. doi:10.1038/171737a0.
7. ↑  "My aunt, the DNA pioneer". *BBC News*. 24 April 2003.
8. 1 2  Maddox, Brenda (2002). *Rosalind Franklin: The Dark Lady of DNA*. HarperCollins. ISBN 0-06-018407-8.
9. ↑  "No momento que vin a foto quedei coa boca aberta e o meu pulso empezou a acelerar." -- James D. Watson (1968), *The Double Helix*, páxina 167. New York: Atheneum, Library of Congress número de tarxeta 68-16217. A páxina 168 mostra o patrón con forma de X da forma B do ADN, que proporcionou detalles da estrutura helicoidal do ADN a Watson e Crick.
10. ↑  Maddox, pg. 199
11. ↑  "Rosalind Franklin's Legacy". PBS. 22 April 2003.
12. 1 2  Maddox, Brenda (2002). *Rosalind Franklin: The Dark Lady of DNA*. HarperCollins. ISBN 0-393-32044-8.
13. ↑  Max Perutz and the Secret of Life. Published in the UK by Chatto & Windus (ISBN 0-7011-7695-4), and in the USA by the Cold Spring Harbor Laboratory Press.
14. ↑  Wilkins; Wilkins, M. (2003). *The Third Man of the Double Helix, an autobiography*. Oxford: Oxford University Press.
15. ↑  Watson, James D. (1980). *The Double Helix: A Personal Account of the Discovery of the Structure of DNA (1968)*. Atheneum. ISBN 0-689-70602-2.
16. ↑  Sayre, Anne (1975). *Rosalind Franklin and DNA*. New York: W.W. Norton and Company. ISBN 0-393-32044-8.
17. ↑  Watson, James D. (1980). Gunther Stent, ed. *The Double Helix: A Personal Account of the Discovery of the Structure of DNA* (1980 Norton Critical Edition ed.). W.W. Norton and Company. ISBN 0-393-95075-1.

|  |  |
| --- | --- |
| Control de autoridades | 
* Wd: Q901530
* Theatricalia: bf7

 |